На основу члана 30. став 1. алинеја 7. Закона о локалној самoуправи („Службени гласник Републике Српске“, бр.101/04, 42/05, 118/05 и 98/13), члана 37. Закона о уређењу простора и грађењу („Службени гласник Републике Српске“, бр. 40/13), а у вези са главом IV, поглављем 2.7. Правилника о садржају, начину израде и доношења документа просторног уређења („Службени гласник Републике Српске“, бр. 69/13), члана 38. став 2. тачка е. Статута Града Бијељине-*Службени гласник града Бијељине број 8/13*, Скупштина Града Бијељина на сједници одржаној дана ----------------- 2014.године, доноси

О Д Л У К У

о стављању ван снаге плана парцелације "Ново насеље у Амајлијама"

Члан 1.

Овом Одлуком ставља се ван снаге плана парцелације "Ново насеље у Амајлијама".

Члан 2.

Укупна површина обухвата предметног плана је 5,80hA.

Члан 3.

За предметни обухват плана парцелације примењиваће се просторни план општине Бијељина-Службени гласник општине Бијељина број 5/03, по коме је предметна локација на грађевинском земљишту.

Члан 4.

Финансијска средства потребна за стављање ван снаге плана парцелације "Ново насеље у Амајлијама" обезбеђена су из буџета Градске управе Града Бијељине.

Члан 5.

Ова Одлука ступа на снагу осмог дана од дана објављивања у „Службеном гласнику Града Бијељине“.

СКУПШТИНА ГРАДА БИЈЕЉИНА

Број: -----------------

Бијељина П Р Е Д С Е Д Н И К

Датум: -------------- 2014. године СКУПШТИНЕ ГРАДА БИЈЕЉИНА

Драган Ђурђевић, с.р.

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Правни основ за доношење Одлуке садржан је у члану 38. став 2. тачка е. Статута Града Бијељине-*Службени гласник града Бијељине број 8/13*.

Извод из примењиваних чланова:

ЗАКОН О ЛОКАЛНОЈ САМОУПРАВИ, члан 30, став 1, алинеја 7.:

"Скупштина града је орган одлучивања и креирања политике града. Њене најважније надлежности су следеће: -доноси спроведбене планове."

СТАТУТ ГРАДА БИЈЕЉИНЕ, члан 38. став 2. тачка е.:

"-доноси спроведбене планове."

**РАЗЛОЗИ ЗА ДОНОШЕЊЕ ОДЛУКЕ О СТАВЉАЊУ ВАН СНАГЕ ПЛАНА ПАРЦЕЛАЦИЈЕ "НОВО НАСЕЉЕ У АМАЈЛИЈАМА"**

Одлука о стављању ван снаге плана парцелације "Ново насеље у Амајлијама", доноси са на основу захтева Одељења за друштвене делатности Градске управе Града Бијељине, као и на основу закључка којег је на својој 13. седници усвојио Савет за израду планова.

**ФИНАНСИЈСКА СРЕДСТВА**

Финансијска средства потребна за доношење и спровођење ове Одлуке обезбеђена су из буџета Града Бијељине.

ОБРАЂИВАЧ:

ОДЕЉЕЊЕ ЗА ПРОСТОРНО УРЕЂЕЊЕ

ГУГ БИЈЕЉИНЕ