На основу члана 30. став 1. алинеја 7. Закона о локалној самoуправи („Службени гласник Републике Српске“, бр.101/04, 42/05, 118/05 и 98/13), члана 33. Закона о уређењу простора и грађењу („Службени гласник Републике Српске“, бр. 40/13), а у вези са главом IV, поглављем 1.3. Правилника о садржају, начину израде и доношења документа просторног уређења („Службени гласник Републике Српске“, бр. 69/13), члана 38. став 2. тачка д. Статута Града Бијељине-*Службени гласник града Бијељине број 8/13 и 27/13*, Скупштина Града Бијељина на седници одржаној дана ----------------- 2014.године, доноси

О Д Л У К У

о приступању изради измене дела урбанистичког плана града Бијељине

Члан 1.

Овом Одлуком приступа се изради измене дела урбанистичког плана града Бијељине.

Члан 2.

Измена дела урбанистичког плана града Бијељине односи се на простор на коме се налази ватрогасни дом, у постојећим границама катастарске парцеле к.ч.3144 Бијељина 2, површине око 1636м2 (хиљаду шесто тридесет шест метара квадратних).

Члан 3.

Период за који се утврђују плански параметри је до 2015.године.

Члан 4.

Смернице за израду измене дела урбанистичког плана града Бијељине израђује носилац припреме плана.

Члан 5.

Рок за израду планског документа је 90 дана од дана потписивања уговора са носиоцем израде измене урбанистичког плана града Бијељине.

Члан 6.

Измена дела урбанистичког плана града Бијељине треба да садржи све елементе прописане чланом 33.Закона о уређењу простора и грађењу-Службени гласник републике Српске број 40/13, другим законима, као и Правилником о начину израде, садржају и формирању докумената просторног уређења-Службени гласник Републике Српске број 69/2013.

Члан 7.

Скупштина Града Бијељине ће на предлог носиоца припреме плана, а након обављене стручне расправе о преднацрту, утврдити нацрт измене дела урбанистичког плана града Бијељине, као и место, време и начин излагања нацрта на јaвни увид.

О нацрту измене дела урбанистичког плана града Бијељине објавиће се јавни увид у трајању које је прописано законом.

Након тога, у року прописаном законом, организује се стручна расправа на којој се разматра став носиоца израде планског документа, о приспелим примедбама, предлозима и мишљењима, достављеним у току јавног увида.

Уколико се предлог планског документа на основу прихваћених предлога, примедби и мишљења, пристиглих у току јавног увида, значајно разликује од нацрта документа, носилац припреме дужан је да организује поново јавни увид.

Трајање јавног увида не може бити краће од 8 дана.

Поновни јавни увид може се проводити највише два пута.

Носилац припреме планског документа, након одржаног јавног увида и стручне расправе, утврђује предлог документа просторног уређења у складу са закључцима са расправе у року прописаном законом.

Члан 8.

Финансијска средства потребна за израду измене дела урбанистичког плана града Бијељине обезбеђује Град Бијељина.

Члан 9.

Носилац припреме измене дела урбанистичког плана града Бијељине, је Одељење за просторно уређење Градске управе Града Бијељине.

Члан 10.

Носилац израде измене урбанистичког плана града Бијељине, биће правно лице које има одговарајућу лиценцу за обављање ових послова. Избор носиоца израде врши се у складу са прописима о јавним набавкама.

Члан 11.

Ова Одлука ступа на снагу осмог дана од дана објављивања у „Службеном гласнику Града Бијељине“.

СКУПШТИНА ГРАДА БИЈЕЉИНА

Број: -----------------

Бијељина П Р Е Д С Е Д Н И К

Датум: -------------- 2014. године СКУПШТИНЕ ГРАДА БИЈЕЉИНА

Драган Ђурђевић, с.р.

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Правни основ за доношење Одлуке садржан је у члану 33. и 50. Закона о уређењу простора и грађењу-Службени гласник Републике Српске број 40/13, и члана 38. став 2. тачка д. Статута Града Бијељине-*Службени гласник града Бијељине број 8/13*.

Извод из примењиваних чланова:

ЗАКОН О УРЕЂЕЊУ ПРОСТОРА И ГРАЂЕЊУ, члан 33.:

„(1) Урбанистички план доноси се за урбано подручје јединице локалне самоуправе на основу просторног плана јединице локалне самоуправе.

(2) Урбанистичким планом детаљније се разрађују опредељења из просторног плана јединице локалне самоуправе:

а) концепција уређења простора (формирање зона, целина и потцелина, одређивање намена и друго), границе уже и шире урбане зоне (ако је потребно),

б) границе осталих земљишта у обухвату плана и контактним зонама,

в) критеријуми за формирање зона (целина и потцелина),

г) урбанистички и други услови за уређење градског грађевинског земљишта и других земљишта по целинама,

д) природни услови (морфолошке, хидролошке, геолошке, инжењерско-геолошке, инжењерско-сеизмолошке, климатске и друге, са мерама за заштиту, очување и активирање природних ресурса),

ђ) земљишна политика,

е) распоред и концепција општих центара и распоред јавних функција, радних зона и објеката непривреде и центара рекреације,

ж) мере заштите културно-историјског наслеђа, наслеђа природе и заштите животне средине,

з) систем зелених простора (стање, могућност, потребе и циљеви развоја),

и) мере заштите људи и добара за случај елементарних непогода, ратних катастрофа и технолошких акцидената,

ј) решења саобраћајне, водне, енергетске, комуналне и друге инфраструктуре,

к) критеријуми и правила за уређење, коришћење и изградњу свих врста планираних објеката и зона, односно намена, и

л) услови за спровођење плана документима просторног уређења нижег реда по територијама, приоритету и остали услови.

(3) Графички део урбанистичког плана чине све карте стања и карте планираног решења, прописа не правилником из члана 27. став 5. тачка а) овог закона."

ЗАКОН О ЛОКАЛНОЈ САМОУПРАВИ, члан 30, став 1, алинеја 5.:

"Скупштина града је орган одлучивања и креирања политике града. Њене најважније надлежности су следеће: -доноси развојне, просторне и урбанистичке планове и програме."

СТАТУТ ГРАДА БИЈЕЉИНЕ, члан 38. став 2. тачка д.:

"-доноси просторне и урбанистичке планове и програме Града."

**РАЗЛОЗИ ЗА ДОНОШЕЊЕ ОДЛУКЕ О ПРИСТУПАЊУ ИЗРАДИ ИЗМЕНЕ УРБАНИСТИЧКОГ ПЛАНА ГРАДА БИЈЕЉИНЕ**

Одлука о приступању изради измене дела урбанистичког плана града Бијељине, доноси са на основу иницијативе клуба одборника у локалној скупштини, као и на основу закључка којег је на својој 13. седници усвојио Савет за израду планова.

**ФИНАНСИЈСКА СРЕДСТВА**

Финансијска средства потребна за доношење и спровођење ове Одлуке обезбеђена су из буџета Града Бијељине.

ОБРАЂИВАЧ:

ОДЕЉЕЊЕ ЗА ПРОСТОРНО УРЕЂЕЊЕ

ГУГ БИЈЕЉИНЕ